αγαθαι τυχαι επι μοναρχου θευδωρου μηνος δαλ[ι]ου εκκαιδεκαται ταδε απηνεκκαν τοι ανδρες τοι αιρεθεντες εγγραψαι περι τας ιερωσυνας τας αφροδιτας τας πανδαμου κλεινιας φιλιτα κλευμαχος φανομαχου δαμοφων μενωνος τοι πωληται αποδοσθων ταν ιερωσυναν μηνος αλσειου εν αρχαιρεσιαις α πριαμενα εστω υγιης και ολοκλαρος και τελεα ιερασθω δε επι βιου τα μεν αλλα κατα τας προτερον διαγραφας καταβολας δε ποιησει τας του ευροντος αργυριου ποτι μερος τεσσαρας ταν μεν πραταν εμ μηνι αλσειωι τωι επι θευδωρου ταν δε δευτεραν εμ μηνι γεραστιωι τωι μετα μοναρχον θευδωρον ταν δε τριταν εμ μηνι αλσειωι επι του αυτου μοναρχου ταν δε τεταρταν εμ μηνι τεταρτωι επι μοναρχου ος κα γενηται τριτος συν θευδωρωι ινα δε επαυξηται τα τιμια τας θεου φαινωνται τε ται γαμουσαι πασαι ταν τε πολειτιδων και νο[θ]ων και παροικων κατα δυναμιν ταν αυτων τιμωσαι ταν θεον οσαι κα γαμωνται χρηματισθεισας εισωμοσιας θυοντω πασαι ται θεωι ιερηον μετα τον γαμον εν ενιαυτω ταις δε συντελουσαις τα εψαφισμενα αμεινον ημεν ομοιως δε και ακολουθως τοις προκεκυρωμενοις συντελωντι τας θυσιας τοις τε εμποροις και τοις ναυκλαροις τοις ορμωμενοις εκ τας πολιος οσσοι κα μη θυσωντι ως γεγραπται επιτιμιον τε αυτοις εστω και οφειλοντω επιτιμιον τα ιερειαι δραχμας δεκα α δε πραξις εστω αυται καθαπερ εγ δικας τους δε αγερμους ταν σαλαιδων και ταλλα περι αυτων γινεσθα[ι] παντα κατα τα προκεκυρωμενα επι μοναρχου λευκιππου απο δε των αγερμων θυετω εκαστος των προεστακοτων ται αφροδιται ται πανδαμωι ται εναται τ[ου] παναμου μηνος ιερειον τεληον και επειδη δια τ[ον γεγονο]τα σεισμον τα μεν προπεπτωκε των [------- των] τε ιστιατοριων [--] ιγρ[----- και των αλλων] χρηστηριω[ν ------------------] κινδυνε[υ-------------------] [-----------------------] [-----------------------] [---------------]αο[--]τω[---] [------------- τα]ν κατασκ[ευαν --] [------------ τ]ω[ι] δαμ[ωι] ποτι [--] [--------] αφροδειτ[ας πο]ντιας τον αναμεσον το[υ ιερου του] ηρακληου και των νεωριων των [κα]τεσκε[υασμ]ενων τοις κλειθροις δι[α]λειπων εισοδο[ν] εκ των ναυπαγιων το δε εσομενον δαπαναμα ες τα[ν] παροικοδομιαν ωστε γενηθημεν διοδ[ο]ν δι αυταν χ[ει]ρισθεντος δε του απολογισμου τελεσαντω τοι[ς] αιρεθεισιν επισταταις απο τας πρατας καταβολας εστε κα απολογιξηται ο αρχιτεκτων ινα δε και εις τ[ον] μετα ταυτα χρονον επιμεληας τυνχανη το τε ιερο[ν] τας αφροδιτας πανδαμου και τας ποντιας αποταχθεντος διαφορου εις ταν επισκευαν αυτων τοι μ[ε]ν θησαυροι ανοιγεσθων καθ εκαστον ενιαυτον υπο τε των προστατων και τας ιερειας εν μηνι δα[λι]ωι του δε εξαιρεθεντος το μεν ημισον εστω τας ιερειας το δ ημυσυ της θεου τοι δε προσταται αναφ[ε]ροντω επι τους ταμιας και διατηρευντω εν τω των π[α]ραδοντων λογωι ιδιον τας θεου εις επισκε[υαν των] εν τοις ιεροις και μη εξεστω μηθε[νι εις αλλο τι] [καταχρησθα]ι αι δε κα τις π[αρα ταυτα ποιηι ---] [--------------------].
Kos Isl. — Kos — Sanct. of Aphrodite — aft. 198 BC — M. Segre, Iscr. di Cos (1993) ED 178, A (a, b)
 aft. 198 BC 